#  Р Е П У Б Л И К А Б Ъ Л ГА Р И Я

#  МИНИСТЕРСТВО НА ЗДРАВЕОПАЗВАНЕТО

##

## **РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** **rzi@rzi-vratsa.com**

**ИНФОРМАЦИЯ**

**Относно разпространение и превенция, на Западно нилска треска, в страната и Европа.**

От началото на 2024 г. до момента в страната лабораторно са доказани 3 случая на Западнонилска треска, всички през месец август, съответно в областите София и Хасково. За сравнение със същия период на предходната 2023 г., няма регистрирани случаи.

По данни на Европейския център за превенция и контрол на заболяванията в периода 01.01. – 31.07.2024 г. осем държави са съобщили 69 местни случая на ЗНТ при хора, както следва: Гърция (31), Италия (25), Испания (5), Австрия (2), Унгария (2), Сърбия (2), Франция (1) и Румъния (1). От тях 8 случая са завършили летално: Гърция (5), Италия (2) и Испания (1). Допълнително, случаи са регистрирани в Косово (1) и Албания (3).

Западнонилската треска е вирусна зоонозна инфекция с трансмисивен механизъм на предаване. Заболяването често се среща и при животни. Обикновено се разпространява при хората от заразени комари. Вирусът може да се разпространява и от човек на човек чрез кръвопреливане и трансплантация на органи. Други начини, по които вирусът може да се разпространи, са от майка на дете, по време на бременност и кърмене, и чрез лабораторно заразяване. Инкубационният период е между 3 и 14 дни.

Личните предпазни мерки за предотвратяване на инфекцията включват използване на репелент за комари, носене на дрехи, които покриват откритите части от тялото, замрежване на прозорците, използване на уреди и препарати за домашна дезинсекция.

По отношение на предпазването на лабораторния персонал от заразяване е от съществено значение правилното носене на лични предпазни средства и спазването на противоепидемичен режим на работа.

**След пътуване в екеваториални и африкански страни, и при поява на симптоми на заразно заболяване, след завръщане, съобщете за същото на личният си лекар, дори и да не сте нахапвани от членестоного.**

**Към 30.08.2024г. на територията на област Враца, няма нито един регистриран случай на Западнонилска треска.**

**РЗИ-Враца**

**Дирекция ,,Надзор на заразните болести“**